CELEX: 32022D0571
Language: lt
Date: 2022-04-04 00:00:00
Title: Tarybos įgyvendinimo sprendimas (ES) 2022/571 2022 m. balandžio 4 d. dėl automatinio keitimosi transporto priemonių registracijos duomenimis Italijoje pradžios

2022 4 8   
               
               
                  LT
               
               
                  Europos Sąjungos oficialusis leidinys
               
               
                  L 109/62
               
            
         TARYBOS ĮGYVENDINIMO SPRENDIMAS (ES) 2022/571
         2022 m. balandžio 4 d.
         dėl automatinio keitimosi transporto priemonių registracijos duomenimis Italijoje pradžios
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 33 straipsnį,
         atsižvelgdama į Europos Parlamento nuomonę (2),
         kadangi:
         
                     (1)
                  
                  
                     pagal Sprendimo 2008/615/TVR 25 straipsnio 2 dalį asmens duomenys negali būti teikiami, kaip numatyta tame sprendime, kol tokius duomenis teikiančių valstybių narių teritorijų nacionalinėje teisėje nėra įgyvendintos to sprendimo 6 skyriuje išdėstytos bendrosios nuostatos dėl duomenų apsaugos;
                  
               
                     (2)
                  
                  
                     Tarybos sprendimo 2008/616/TVR (3) 20 straipsnyje nustatyta, kad patikrinimas, ar 1 konstatuojamojoje dalyje nurodyta sąlyga dėl automatinio keitimosi duomenimis pagal Sprendimo 2008/615/TVR 2 skyrių yra įvykdyta, turi būti atliekamas remiantis įvertinimo ataskaita, kuri grindžiama klausimynu, vertinimo vizitu ir bandomuoju sistemos patikrinimu;
                  
               
                     (3)
                  
                  
                     vadovaujantis Sprendimo 2008/616/TVR priedo 4 skyriaus 1.1 punktu, atitinkamos Tarybos darbo grupės parengtas klausimynas skirtas kiekvienam automatinio keitimosi duomenimis atvejui, ir valstybė narė turi į šio klausimyno klausimus atsakyti, kai tik mano, kad ji įvykdė būtinas sąlygas, kad galėtų keistis atitinkamos kategorijos duomenimis;
                  
               
                     (4)
                  
                  
                     Italija atsakė į klausimyno apie duomenų apsaugą ir klausimyno apie keitimąsi transporto priemonių registracijos duomenimis (TPRD) klausimus;
                  
               
                     (5)
                  
                  
                     Italija sėkmingai atliko bandomąjį sistemos patikrinimą kartu su Nyderlandais;
                  
               
                     (6)
                  
                  
                     Italijoje buvo surengtas vertinimo vizitas, o Nyderlandų ir Portugalijos vertinimo grupė parengė šio vertinimo vizito ataskaitą ir perdavė ją atitinkamai Tarybos darbo grupei;
                  
               
                     (7)
                  
                  
                     Tarybai pateikta bendra įvertinimo ataskaita, kurioje apibendrinami keitimosi TPRD srities klausimyno, vertinimo vizito ir bandomojo sistemos patikrinimo rezultatai;
                  
               
                     (8)
                  
                  
                     2021 m. gruodžio 9 d. Taryba, atsižvelgusi į visų valstybių narių, kurioms Sprendimas 2008/615/TVR yra privalomas, pritarimą, padarė išvadą, kad Italija visiškai įgyvendino Sprendimo 2008/615/TVR 6 skyriuje nustatytas bendrąsias nuostatas dėl duomenų apsaugos;
                  
               
                     (9)
                  
                  
                     todėl automatinės TPRD paieškos tikslais Italija turėtų turėti teisę gauti ir teikti asmens duomenis pagal Sprendimo 2008/615/TVR 12 straipsnį;
                  
               
                     (10)
                  
                  
                     Sprendimo 2008/615/TVR 33 straipsnyje Tarybai suteikiami įgyvendinimo įgaliojimai siekiant patvirtinti priemones, reikalingas to sprendimo įgyvendinimui, visų pirma kiek tai susiję su pagal tą sprendimą pateiktų asmens duomenų gavimu ir teikimu;
                  
               
                     (11)
                  
                  
                     kadangi buvo įvykdytos sąlygos ir procedūros, kurias įvykdžius galima pasinaudoti tokiais įgyvendinimo įgaliojimais, turėtų būti priimtas įgyvendinimo sprendimas dėl automatinio TPRD Italijoje pradžios, siekiant leisti šiai valstybei narei gauti ir teikti asmens duomenis pagal Sprendimo 2008/615/TVR 12 straipsnį;
                  
               
                     (12)
                  
                  
                     Danijai ir Airijai Sprendimas 2008/615/TVR yra privalomas, todėl jos dalyvauja priimant ir taikant šį sprendimą, kuriuo įgyvendinamas Sprendimas 2008/615/TVR,
                  
               PRIĖMĖ ŠĮ SPRENDIMĄ:
         
            1 straipsnis
            Automatinės transporto priemonių registracijos duomenų paieškos tikslais Italija nuo 2022 m. balandžio 9 d. turi teisę gauti bei teikti asmens duomenis pagal Sprendimo 2008/615/TVR 12 straipsnį.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            Šis sprendimas taikomas pagal Sutartis.
         
         
            Priimta Liuksemburge 2022 m. balandžio 4 d.
            
               
                  Tarybos vardu
               
               
                  Pirmininkė
               
               R. BACHELOT-NARQUIN
            
         
         
            (1)  OL L 210, 2008 8 6, p. 1.
         
            (2)  2022 m. kovo 24 d. nuomonė (dar nepaskelbta Oficialiajame leidinyje).
         
            (3)  2008 m. birželio 23 d. Tarybos sprendimas 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (OL L 210, 2008 8 6, p. 12).